**PMG Szúnyogkontroll Konzorcium**

6724 Szeged, Kossuth L sgt. 43. Tel/ fax: +36/62-438-239 E-mail: info@szempair.hu

# **Tárgy:** Értesítő szúnyoggyérítésről Kelt: 2018. május 23.

**Zala RÉGIÓ**

# Iktsz: 2018/05/23/19

Tisztelt Cím,

Magyarország Kormánya elrendelte Magyarország területén történő csípőszúnyog gyérítést, melyhez fedezetet is biztosít. Az Önök részéről a gyérítések semmilyen gazdaññsági tranzakciót nem igényelnek.

A szúnyoggyérítések koordinálásával a BM Országos Katasztrófavédelmi Főigazgatóság Gazdasági Ellátó Központját bízta meg, aki a szervezésre és lebonyolításra a PMG Szúnyogkontroll Konzorciumot, mint kivitelezőt és a Pannon-Bio-Kalibra Konzorciumot, mint szakértőt választották ki.

A gyérítés földi és légi biológiai módszerekkel valamint földi és légi kémiai módszerekkel a szakértők által meghatározott területeken kell elvégezni. A biológiai gyérítés nem igényel különösebb bejelentést. Az irtás során felhasznált szer kizárólag a csípőszúnyog lárvákat pusztítja el, a szer a környezetre nincs káros hatással. A földi irtás során felhasznált készítmények: Coratrin, Mosquitox Fog. A légi kémiai kezelés során CORATRIN, AQUA K-OTHRIN, illetve MOSQUITOX 1 ULV Forte készítmények kerülnek felhasználásra. A készítmény kijuttatott formájában kizárólag rovarokra van káros hatással, melegvérű állatokra, emberre nem veszélyes és a környezetet sem károsítja.

A 38/2003. (VII/7) EszCsM-FVM-KvVM (8. melléklet) rendelet alapján **kérném, hogy a jegyzői iroda még a mai napon értesítse ki a méhészeket.** Munkájuk megkönnyítése érdekében csatolunk egy méhész kiértesítő formanyomtatványt.

Az Önök településén a **légi kémiai** védekezés **2018. május 28-án** a napnyugtát megelőző időszakban. Tartaléknapok: **2018. május 29-30.**

A légi kémiai irtások az esti napnyugtát megelőző időszakban történnek.

Ha a méhészek kiértesítése megtörtént munkánk megkönnyítése érdekében kérjük, **jelezzenek vissza felénk** az alábbi e-mail címen:

**info@szempair.hu**

Légi kémia: Takács Gergely Tel: 30/641-9926 (A védekezéssel kapcsolatos ügyekben)

Tisztelettel: **Szabó Péter** Igazgató sk